钦定古今图书集成/理学汇编/经籍典/第086卷 > 宋胡一桂翼传举要 > 《三圣取象例》
## 钦定古今图书集成/理学汇编/经籍典/第086卷 > 宋胡一桂翼传举要 > 《三圣取象例》

“《易》有理而后有数，有数而后有卦，有卦而后有象。”理
者何？太极是也。数者何？《河图》《洛书》蓍“大衍之数”是也卦者何？由八卦重为六十四卦是也。象者何？干天坤
地乾马坤牛之类是也。然伏羲之象在卦中，卦即象
也，文王取象犹略，干无所取象，坤象牝马，离象牝牛，
《中孚》豚鱼、《小过》飞鸟之类，寥寥可数。周公于六爻取
象甚多。其要者，如《干》六爻象龙，屯震坎象马之类，不
可胜数。又自有所见而取，不必尽同于文王。至夫子
于《说卦》八卦取象，如“干天坤地，乾马坤牛”之类；于六
十四卦取大象，如干天坤地，“屯云雷蒙山泉”之类尤
备。其间亦有括文王周公所取例者。然而同于文王、
周公者少，而所自取者多。盖夫子梦周公，心文王参
包牺于未画，其于名象，又自有所见，不必尽同于三
圣也。朱子诗云：“须知《三绝韦编》者，不是寻行数墨人”
得之矣。缘自先儒分经合传之后，学者随文苟且，混
殽莫别。径以孔子之象即文王、周公之象，遂以《说卦》
为祖。而六十四卦之彖、三百八十四爻之象，尽求合
于《说卦》，皆有所不通矣。必知乎此，而后取象之同异，
如揭日月而行天，流河汉而注地也。愚于《本义》后卦
象图说详矣，姑陈其概于此。或曰：象至夫子而大备，
诚如子言矣。夫子以前占者取象，如《左传》所载，固已
多矣，奈何？愚曰：《左氏传》乃传夫子《春秋》之经，安知非
取夫子之《易》象以文之乎？借曰夫子以前，如干天坤
地等象，容或有之，然自《左传》外，他无证据。又不应以
夫子之圣赞《易》，区区收拾先圣所取之象，为之套括，
略不能自出一毫所见于其间也。况夏商以前，《易》无
复考究，今只据《易》中之辞，求《易》中之象，文王所未取
者，周公取之；周公所未取者，孔子取之；以文王周公
所未有之象，至夫子而方尽谓之曰“象”，至夫子而大
备，讵不信然？